થોડાં દિવસ વીત્યા હશે ત્યાં અવઢવ સાથે પ્રિયા એ એક નવો પશ્ન પૂછ્યો. મોમ, તું કહેતી હોય છે કે જગતના બધા ધર્મો સમાન છે બરાબરને? મેં જવાબ આપ્યો કે હાં, કેમ તારે ધર્મ તો નથી બદલવો ને? મારૂ લોહી વેગથી દોડવા લાગ્યું. નહીનહી મમ્મી…. ક્યારેક મોમ અને ક્યારેક મમ્મી કહેતી એ મને શાંત કરવા લાગી. માઈક બહું સારો છોકરો છે. મને કહે છે કે તને હું ક્યારેય ધર્મ બદલવાની ફરજ નહીં પાડું પણ…… આગળ કંઈક કહેતાં તે અટકી ગઈ. “તો પછી શુ વાત છે? બોલને !” મેં તુરત સ્વસ્થતા ધારણ કરી પૂછ્યું. માઈક કહે છે કે આપણે ભવિષ્યમાં લગ્ન કરીએ તો આપણા બાળકો અમારો ધર્મ પાડશે તારા માબાપને તેનો વાંધો નથી ને તે પૂછી જોજે પછી ત્યારે ધર્મનો ઝગડો આપણા વર્ષોના સબંધ પર પાણી ફેરવે તે કરતાં અત્યારથી અટકવું સારૂ. મેં જવાબ આપ્યો કે ઝગડો જ કોઈ પણ ધર્મની વિરુધ્ધની વાત છે માટે ધર્મ માટે ઝગડવાની વાત તો બે બુનિયાદ છે પણ તેને કહેજે ધર્મ માટે સહિષ્ણુ મારા માબાપ માંસાહારી ખોરાક માટે અસહિષ્ણુ છે. અને તું ફકત શાકાહારી રસોઈ જ કરી શકીશ એ પણ એને કહી દેજે. ઉછળેલાં દડાની જેમ મારી દીકરી બિચારી એના રૂમમાં જતી રહી. અમે તો આમે ય આ સંબંધ આગળ વિકસે એવું ઈચ્છતા નહોતા.